
-PROIECT-

PREAMBUL
Având în vedere dispoziţiile art. 6 lit. a), art.28 alin.1, art.29 alin.1 lit. c), art.30 alin.1 lit. g) din Legea poliţiei locale nr. 155/2010, precum şi prevederile art. 24 din Regulamentul-cadru de organizare şi funcţionare a poliţiei locale, aprobat prin Hotărârea Guvernului nr. 1.332/2010,în considerarea atribuţiilor Ministerului Administraţiei şi Internelor în domeniul ordinii şi siguranţei publice, stabilite prin Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor, aprobată cu modificări prin Legea nr. 15/2008, cu modificările şi completările ulterioare, a prevederilor Strategiei naţionale de ordine publică 2010-2013, aprobată prin Hotărârea Guvernului nr. 1.040/2010, a prevederilor Strategiei Ministerului Administraţiei şi Internelor de realizare a ordinii şi siguranţei publice, pentru creşterea siguranţei cetăţeanului şi prevenirea criminalităţii stradale, aprobată prin Hotărârea Guvernului nr. 196/2005, şi a dispoziţiilor Ordinului ministrului administraţiei şi internelor nr. 60/2010 privind organizarea şi executarea activităţilor de menţinere a ordinii şi siguranţei publice, cât și a prevederilor Ordinului MAI nr.92 din 2011, Comisia Locală de Ordine Publică constituită la nivelul orașului Măcin prin Hotărârea nr. 12 din 27.02.2025 a Consiliului Local Măcin, am elaborat următorul Plan de ordine și siguranță publică al Poliției Locale Măcin după cum urmează:
CAPITOLUL I

SITUAŢIA OPERATIVĂ

A) TERITORIUL

a) Aşezarea geografică

Măcinul este un oraș în județul Tulcea, situat la confluența unităților morfologice, fluviul Dunărea cu Munții Măcinului, totodată fiind o importantă răscruce de drumuri spre Muntenia și Moldova, în zona de tranzit spre Delta Dunării și litoral. Este situat la 45 º 15' latitudine Nordică și 28 º 10' longitudine Estică, străjuit în partea de N-E de vârful Suluk din Munții Măcinului cu altitudine de 364 de m, la Sud – Est carierele de piatră, la Turcoaia și Iacob-Deal, la Vest de Dunărea Veche și la N-V de Culmea Urliga.


Originea îndepărtată a acestui așezământ poate fi identificată în vechiul Arrubium, nume dat de celți în secolul III I.Hr. unui mai vechi așezământ geto-dacic. În mod tradițional a reprezentat un centru administrativ, economic, cultural, pentru așezămintele rurale învecinate pe o rază de cca. 40 de km. 


Prin așezarea sa, se învecinează cu: 


-la N-E comuna Jijila;


-la S-E comuna Greci;


-la S comuna Carcaliu;


-la N-V comuna Smârdan 

Din punct de vedere geografic Orașul Măcin se încadrează în unitatea geomorfologică Dobrogea de Nord cunoscută în literatura de specialitate și sub numele Orogenul Nord-Dobrogean. 


b)Suprafața și configurația terenului 

Localitatea se întinde pe o suprafață de 336 ha la intravilan și o zonă agricolă aferentă în extravilan 4. 171 ha. 

Relieful Orașului Măcin se compune din 3 forme de relief principale: Munții Măcinului, câmpia marginală și Lunca Dunării.   


Eroziunea de suprafață domină tot teritoriul și se dezvoltă mai ales în perioada ploilor torențiale, rezultând astfel o rețea hidrografică foarte săracă, văile fiind largi și secate în cea mai mare parte a anului. 

Principalul emisar în cadrul localității și colector este brațul Măcin, care se află pe partea de S-E, nivelul apei subterane fiind strans legat de colectorul principal. 

c) Regimul climatic 

Din punct de vedere climatic, teritoriul Orașului Măcin se încadrează în tipul temperat-continental cu nuanțe stepice.


Regimul termic se caracterizează prin temperaturi medii anuale ce depășesc 10 grade Celsius, umiditatea relativă a aerului fiind de 10%. 


Cele mai frecvente vânturi sunt din N, N-E și S, S-V, în general intensitatea vânturilor fiind de nivel mediu mai puternice iarna. 
d)Rețeaua hidrografică 

Rețeaua hidrografică este reprezentată  de brațul Dunărea Veche care tranzitează orașul pe partea de Sud.

e)Căi de comunicații 

Rețeaua de circulație pe teritoriul Orașului Măcin este structurată pe două căi importante de transport terestre și una secundară fluvială.
Zona orașului Măcin constituie un important punct economic în condițiile în care existența carierelor de piatră din împrejurimi și lucrările de infrastructură din țară au generat valori de trafic greu care cresc exponențial și pe fondul punerii în funcțiune a facilității rutiere de traversare a fluviului Dunărea pe pod.

Orașul Măcin este străbătut de DN 22 - E 87  de la Vest dinspre comuna Smârdan- Podul suspendat, spre Nord către comuna Jijila încadrat între km.98-100+800m, drum european care tranzitează județul Tulcea prin orașul Isaccea, municipiul Tulcea către județul Constanța.În egală măsură, din centrul orașului - intersecția străzilor Florilor cu 1 Decembrie, începe DN 22 D km.0 care face accesul prin comuna Horia cu rută către județul Constanța, drum care parcurge pe raza teritorială a orașului Măcin o distanță de 1,9 Km.

Practic, orașul Măcin este la acest moment localitatea care este tranzitată de tot traficul rutier care vine dinspre podul suspendat peste Dunăre.


f) Zone de agrement 

Pe teritoriul administrativ de află o parte din zona natural protejată, perimetrul Culmea Pricopanului, parte integrantă din Parcul Național Munții Măcinului, reprezentativ pentru vegetația de stepă de tip pontiv și pentru originalitatea formelor geografice, zona putând fi încadrată ca rezervație peisagistică cu forme de relief unice precum și ca rezervație botanică pentru vegetația de stepă și stâncării. 


Parcul Național se întinde pe o suprafață de 11321 ha reprezentând cea mai întinsă suprafață disponibilă în prezent în care se urmărește conservarea unui număr maxim de specii din fiecare populație.

Parte a acestui areal, este zona mânăstirii Izvorul Tămăduirii și zona Regie de tutun care din perspectivă turistică a cunoscut un trend ascendent al persoanelor care se campează, fac vizite de o zi sau tranzitează aceaste zone pentru parcurgerea traseelor montane din zonă. Această creștere a fost generată și de darea în folosință a podului  suspendat peste Dunăre dintre localitățile Brăila și Smârdan.

O altă zonă care s-a dezvoltat tot pe acest considerent este cea denumită Cotul Dunării unde vin foarte mulți turiști care se campează pe malul fluviului Dunărea pentru recreere, pescuit sau plimbări cu ambarcațiuni.

Parcul Tineretului Măcin aflat pe malul Dunării și la poalele Cetății Arrubium, reprezentând prin diversitatea vegetației, a arbuștilor și a facilităților edificate, o oază de liniște și recreere. 


Piața Civică reprezintă principala zonă de recreere situată în centrul orașului în vecinătatea Casei de Cultură “Grigore Kiazim” ce cuprinde spații verzi și un loc de joacă pentru copii. 


O altă zonă care necesită o atentă supraveghere din partea polițiștilor locali este situată în zona Stadionului Tineretului unde au loc diverse competiții sportive precum și în incinta Sălii de Sport, situate în str. Brăilei.
 
Zona de relaxare întalnim în zona industrială a orașului (IRTA) ce cuprinde spaţii verzi și locuri de joacă pentru copii.

g)  obiective turistice, economice, instituții de interes public, de cult, muzeistic, școli și alte locuri ce pot prezenta interes pentru menținerea ordinii publice

Obiective turistice:

· Traseele montane din Munții Măcinului

· Zona Cotul Dunării pentru campare/ relaxare

· Obiectivele de cult- biserici, mânăstiri

Instituții economice principale:


-S.C. Grecale Impex SRL (str. I.H. Rădulescu);


-S.C. Vari Blue SRL (str. Viticultori);


-S.C. Emmevi SRL (str. 1 Decembrie);


-S.C. Profi Rom Food SRL (str. 1 Decembrie 1918);


-S.C. Vals & CO Angelo SRL;


- SC Arcosim SRL 


Instituții de interes public:

- Primăria orașului Măcin situată pe strada Florilor nr. 1;

- Poliția oraș Măcin, strada 1 Decembrie nr.73 A

- Detașamentul de Jandarmi 3 Măcin


- IGSU Delta Tulcea- Secția de Pompieri Măcin


- Trezoreria Măcin strada Florilor nr. 1;

- Judecătoria Măcin, strada George Coșbuc nr.3
-Parchetul de pe lângă Judecătoria Măcin strada George Coșbuc nr.3

-Casa de Cultură Grigore Kiazim, situată pe strada 1 Decembrie nr. 20;


-Serviciul Fiscal Orășenesc situat pe strada 1 Decembrie bl.17

-Biblioteca Orășenească Prof. Ion Buzea, situată pe strada Florilor nr. 31;


-Agenția pentru ocuparea forței de muncă ;

-Direcția  de Asistență Socială (str. Cetății nr. 19);


-Centrul de zi Sf. Paraschiva (str. Cetății nr. 19);


-Spitalul Orășenesc Măcin, situat pe strada Mircea Vodă nr. 34;


- A.P.I.A. situat pe strada 1 Decembrie bl.16;


- Spital T.B.C. situat pe strada Victoriei nr. 16;

          - S.P.C.L.E.P Macin situat pe strada Florilor nr.1;

-Edilitar Salub – Term situat pe strada Victoriei nr. 21;


Instituții de cult:


-Biserica Ortodoxă Sf. Apostoli Petru și Pavel (str.Sf. Apostoli)


 -Biserica Ortodoxă Sf. Arhangheli Mihail și Gavril (str. 1 Decembrie 1918);


-Biserica Ortodoxă Sf. Nicolae (str. Vânători);


-Biserica Ortodoxă Sf. Mucenici de la Niculițel Zotic, Atal, Camasie și Filip (str. Mircea Vodă);


-Mănăstirea Sf. Nicolae și Sf. Paraschiva (str. Agricultori);


-Mănăstirea Izvorul Tămăduirii (în apropierea izvorului Fântâna de Leac din Culmea Pricopanului) ;


-Geamia Mestan Aga (str. Granitului)

-Biserica Adventistă de ziua a șaptea (str. Dr. George Vernescu;


-Biserica Catolică Sf. Anton (strada Florilor);

4)Instituții de învățământ: școli, grădinițe, cămine, licee, 


-Școala Gimnazială Nr. 1 (str. Griviței);


-Școala Gimnazială Gh. Banea (str. Florilor);


-Liceul Tehnologic (str. Vasile Alecsandri);


-Liceul teoretic Gh. Munteanu Murgoci (str. Cetății nr. 19);


-Grădinița  nr. 3 (str. Vânători);


-Grădinița cu program prelungit (str. Rahovei);


Alte locuri ce pot prezenta interes pentru menținerea ordinii publice:

În centrul orașului Măcin, pe strada 1 Decembrie 1918 s-a conturat atât o zonă de relaxare și concentrare de persoane în Piața civică cât și  o zonă financiar–bancară, reprezentată de filiale ale băncilor: B.C.R., Banca Transilvania, CEC Bank, Deltacoop. 

h) conductele magistrale de transport de produse petroliere cu instalațiile aferente , lungimea, traseul: nu este cazul
B) POPULAŢIA

Populația orașului Măcin conform recensământului din anul 2021 se ridică la 7.248 dar după  domiciliul, la data de 01 ianuarie 2025  numărul de persoane care au stabilit domiciliul în orașul Măcin este de aproximativ 9.970 de locuitori. 

Domiciliul persoanei este adresa la care aceasta declară că are locuița principală trecută în actul de identitate C.I./B.I. așa cum este luată în evidența organelor administrative ale statului.

Din punct de vedere confesional majoritatea locuitorilor sunt ortodocși 88,43%, o minoritate de musulmani (2,51%), iar restul 8,54% din populație nu este cunoscută apartenența confesională.

Având în vedere structura agenților economici principali, ocupațiile principale ale locuitorilor se îndreaptă către industria textilă, a construcțiilor. Nu este de neglijat faptul că foarte multe persoane care au stabilit domiciliul în orașul Măcin locuiesc și lucrează în state vest europene.
C)EVENIMENTE SOCIAL-ECONOMICE, POLITICE SAU RELIGIOASE

Dintre evenimentele social-economice, politice sau religioase care se desfășoară pe raza orașului Măcin se evidențiază următoarele :


-Boboteaza – 06 ianuarie ;


-Ziua Femeii – 08 martie ;


-Paște 20 aprilie 2025 ;


-Ziua copilului – 01 iunie ;


-Zilele orașului ;


- Sfânta Marie – 15 august 2025


-Ziua națională – 01 Decembrie ;


-Festivalul Lerui – Ler  - luna decembrie;

Pe lângă evenimentele publice de mai sus, se mai desfășoară spectacole, manifestări culturale, religioase organizate de biserici cu ocazia prăznuirii hramurilor, manifestări sportive desfășurate pe Stadionul Tineretului, cât și în incinta Sălii de Sport (fotbal și handbal).

D)STAREA INFRACȚIONALĂ ȘI CONTRAVENȚIONALĂ 


Media infracționalității sesizată în decursul unui an  pe raza orașului Măcin este de cca. 190 de fapte de natură penală iar numărul de sancțiuni contravenționale aplicate de lucrătorii Poliției oraș Măcin este de peste 5.800 de amenzi. Trendul infracționalității sesizate este descrescător în ultimii ani înregistrând o ușoară diminuare a infracționalității, situația constatării contravențiilor fiind una în creștere.


Infracționalitatea pe raza orașului e diversificată pe categorii de fapte atât contra patrimoniului care a cunoscut o diminuare, dar și contra persoanei care din păcate a înregistrat o evoluție numerică pozitivă la infracțiunile de loviri sau alte violențe. 


Zonele de comitere a faptelor de natură penală și infracțională înregistrează o pondere de săvârșire în cartierul Cetate dar și în zona centrală a orașului unde au loc conflicte stradale.


Stările conflictuale inter/intra familiale sunt de asemenea o constantă din punct de vedere numeric al săvârșirilor. 
CAPITOLUL II

DISPOZITIVELE DE ORDINE ŞI SIGURANŢĂ PUBLICĂ, 

MISIUNILE ŞI ZONELE DE RESPONSABILITATE

     A)  DISPOZITIVELE DE ORDINE SI SIGURANTA PUBLICA SI ZONELE DE RESPONSABILITATE

Dispozitivul, in sensul prezentului plan, reprezinta ansamblul resurselor umane, a tehnicii politienesti, a mijloacelor de transport si comunicatii, precum si modalitatea de dispunere a politistilor in teren, in vederea asigurarii ordinii si sigurantei comunitatii.

a) Delimitarea sectoarelor de siguranță publică, a zonelor de patrulare șilocurilor/ perimetrelor unde acționează efectivele poliției locale:
Având în vedere efectivele încadrate și misiunile specifice în sensul că  la nivelul Poliției Locale Măcin sunt 4 lucrători organizați pe două schimburi, există un singur sector de siguranță publică și o singură zonă de patrulare ce cuprinde întreg arealul UAT Măcin. 
b) Amplasarea dispozitivelor pentru supravegherea și controlul traficului rutier

       Activitatea de supraveghere și control al traficului rutier se realizează în două moduri. Unul este realizat prin intermediul dispeceratului de monitorizare care permite în mod real constatarea unor aspecte ce împiedică bunul mers al traficului rutier și transmiterea problemelor identificate către echipajul din teren care acționează pentru remediere, funcție de competențele legale.

Cel de al doilea mod este realizat prin implicarea directă a echipajului din teren care în principal desfășoară următoarele activități:

· Soluționează problemele semnalate de dispeceratul de monitorizare

· Asigură fluența traficului rutier în zona celor două unități de învățământ primar și gimnazial la intrarea și ieșirea elevilor de la cursuri cu scopul prevenirii evenimentelor rutiere în care pot fi implicați elevii.
· Asigură dirijarea traficului rutier în condițiile apariției unor probleme pe partea carosabilă cât și pe timpul desfășurării activităților de remediere de către societățile specializate ( Aquaserv, CNAIR, etc.) 
c) Dispunerea efectivelor aflate în paza obiectivelor
Un polițist local asigură paza și controlul acces în sediul Primăriei oraș Măcin pe timpul programului de funcționare.

B)MISIUNI SPECIFICE 
    
În domeniul ordinii şi liniştii publice, conform art. 6 din legea nr.155/2010,  poliţia locală are următoarele atribuţii:

a)menţine ordinea şi liniştea publică în zonele şi locurile stabilite prin planul de ordine şi siguranţă publică al unităţii/subdiviziunii administrativ-teritoriale, aprobat în condiţiile legii;

b)menţine ordinea publică în imediata apropiere a unităţilor de învăţământ publice, a unităţilor sanitare publice, în parcările auto aflate pe domeniul public sau privat al unităţii/subdiviziunii administrativ-teritoriale, în zonele comerciale şi de agrement, în parcuri, pieţe, cimitire, precum şi în alte asemenea locuri publice aflate în proprietatea şi/sau în administrarea unităţilor/subdiviziunilor administrativ-teritoriale sau a altor instituţii/servicii publice de interes local, stabilite prin planul de ordine şi siguranţă publică;

c)participă, împreună cu autorităţile competente prevăzute de lege, potrivit competenţelor, la activităţi de salvare şi evacuare a persoanelor şi bunurilor periclitate de calamităţi naturale ori catastrofe, precum şi de limitare şi înlăturare a urmărilor provocate de astfel de evenimente;

d)acţionează pentru identificarea cerşetorilor, a copiilor lipsiţi de supravegherea şi ocrotirea părinţilor sau a reprezentanţilor legali, a persoanelor fără adăpost şi procedează la încredinţarea acestora serviciului public de asistenţă socială în vederea soluţionării problemelor acestora, în condiţiile legii;

e)constată contravenţii şi aplică sancţiuni, potrivit competenţei, pentru nerespectarea legislaţiei privind regimul de deţinere a câinilor periculoşi sau agresivi, a celei privind programul de gestionare a câinilor fără stăpân şi a celei privind protecţia animalelor şi sesizează serviciile specializate pentru gestionarea câinilor fără stăpân despre existenţa acestor câini şi acordă sprijin personalului specializat în capturarea şi transportul acestora la adăpost;

f)asigură protecţia personalului din aparatul de specialitate al primarului/primarului general, din instituţiile sau serviciile publice de interes local la efectuarea unor controale ori acţiuni specifice;

g)participă, împreună cu alte autorităţi competente, la asigurarea ordinii şi liniştii publice cu ocazia mitingurilor, marşurilor, demonstraţiilor, procesiunilor, acţiunilor de pichetare, acţiunilor comerciale promoţionale, manifestărilor cultural - artistice, sportive, religioase sau comemorative, după caz, precum şi a altor asemenea activităţi care se desfăşoară în spaţiul public şi care implică aglomerări de persoane;

h)asigură paza bunurilor şi obiectivelor aflate în proprietatea unităţii/subdiviziunii administrativ-teritoriale şi/sau în administrarea autorităţilor administraţiei publice locale sau a altor servicii/instituţii publice de interes local, stabilite de consiliul local;

i)constată contravenţii şi aplică sancţiuni pentru nerespectarea normelor legale privind convieţuirea socială stabilite prin legi sau acte administrative ale autorităţilor administraţiei publice centrale şi locale, pentru faptele constatate în raza teritorială de competenţă;

j)execută, în condiţiile legii, mandatele de aducere emise de organele de urmărire penală şi instanţele de judecată care arondează unitatea/subdiviziunea administrativ-teritorială, pentru persoanele care locuiesc pe raza de competenţă;

k)participă, alături de Poliţia Română, Jandarmeria Română şi celelalte forţe ce compun sistemul integrat de ordine şi siguranţă publică, pentru prevenirea şi combaterea infracţionalităţii stradale;

l)cooperează cu centrele militare zonale în vederea înmânării ordinelor de chemare la mobilizare şi/sau de clarificare a situaţiei militare a rezerviştilor din Ministerul Apărării Naţionale;

m)asigură măsuri de protecţie a executorilor judecătoreşti cu ocazia executărilor silite;

n)acordă, pe teritoriul unităţilor/subdiviziunilor administrativ - teritoriale, sprijin imediat structurilor competente cu atribuţii în domeniul menţinerii, asigurării şi restabilirii ordinii publice.

C) ACTIVITĂŢI ŞI MISIUNI EXECUTATE ÎN COMUN


La baza cooperării între structurile de ordine publică se află prevederile  O.U.G. 63/2003, privind organizarea si funcţionarea M.A.I., aprobată cu modificări şi completări prin Legea nr. 604/2003, ale Legii nr. 218/2002 privind organizarea si funcţionarea Poliţiei Române cu modificarile şi completările ulterioare, ale Legii 116/1998 cu modificarile si completarile ulterioare ale Legii 550/2004, privind organizarea şi funcţionarea Jandarmeriei Române, Legii 155/2010, privind înfiinţarea Poliţiei Locale, ale H.G. nr. 787/2002 privind aprobarea Regulamentului de organizare şi funcţionare a Autorităţii Teritoriale de Ordine Publică, Ordinul M.A.I. nr. 60/2010 cu modificarile si completările ulterioare ale Ordinului M.A.I nr. 26/2015, privind organizarea şi executarea activităţii de menţinere a ordinii şi siguranţei publice.

         Funcţia principală a celor trei structuri este de protecţie a cetăţeanului şi a statului şi se realizează prin participarea la prevenirea şi combaterea fenomenului infracţional, garantarea şi apărarea drepturilor şi libertăţilor constituţionale, a siguranţei cetăţenilor, a proprietăţii publice şi private, asigurarea climatului necesar funcţionării instituţiilor statului în conformitate cu prevederile legii.

         Cooperarea este activitatea prin care structurile din sistemul integrat de ordine publică, actionează în comun pentru stăpânirea fenomenului infracţional şi contravenţional, menţinerea şi restabilirea ordinii publice. In acest sens, se urmareste:

- Creşterea capacitaţii operative şi de intervenţie prin reducerea timpului de reacţie la apelurile cetaţenilor;
- Asigurarea unui climat de securitate şi creşterea siguranţei civice prin intensificarea activitătii de patrulare;

- Acoperirea optimă a teritoriului cu forţe de ordine publică şi evitarea suprapunerilor în sectoarele şi zonele de siguranţă publică;

- Scăderea infracţiunilor stradale înregistrate; 

- Optimizarea raporturilor între instituţiile participante cu atribuţii în domeniul ordinii publice şi responsabilizarea fiecărei structuri în vederea asigurării climatului de ordine şi siguranţă publică.

- Creşterea gradului de siguranţa publică în zona unităţilor de învăţământ; 

- Schimbul operativ de date privind situaţia operativă din zona de responsabilitate;

- Perfecţionarea pregătirii personalului din cele trei structuri, prin activităţi desfăşurate în comun, care să vizeze în principal cunoaşterea legislaţiei;


- Organizarea şi executarea de patrulări, acţiuni punctuale, razii în comun sau separat şi informarea reciprocă despre rezultatele acestora şi măsurile ce se impun pentru îmbunătăţirea muncii:

a. Executarea de controale comune conform atribuţiilor legislaţiei în vigoare;

b. Acordarea de sprijin reciproc în soluţionarea unor situaţii ivite în timpul serviciului;

c. Stabilirea de măsuri comune pentru a acţiona în situaţii de urgenţă (incendii, explozii, catastrofe şi calamităţi naturale). 

       
Lucrătorii instituţiilor implicate (Poliţie, Jandarmi, Poliţie Locală), actionează în patrule independente, pedestru sau cu autoturismele din dotare.

       
Pentru  cresterea gradului de siguranta a elevilor si a personalului didactic si prevenirea delicventei juvenile in incinta si in zonele adiacente unitatilor de învățământ din orașul Măcin, aceste instituții isi ofera sprijin in indeplinirea activitatilor specifice pentru prevenirea si combaterea faptelor antisociale.
       
In urma analizarii situatiei, precum si a efectivelor avute la dispozitie, Politiei Locale i-au fost repartizate două unitati de invatamant Scoala Gimnaziala Nr. 1 și Școala Gimnazială Gh. Banea.
        
Itinerariile pedestre vor avea ca puncte obligatorii de trecere si  stationare, unitatile scolare, in special pe timpul sosirii si plecarii elevilor la/de la cursuri.

       
Punctual, la solicitare, sunt realizate actiuni in comun cu Politia Nationala Romana, Jandarmeria,structuri ale ISU Delta Tulcea, Garda de Mediu și D.S.V.S.A. 

CAPITOLUL III

EFECTIVELE AFLATE LA DISPOZITIE 

SI SUPORTUL LOGISTIC

Efectivele de care dispune si cu care actioneaza Politia Locala Măcin sunt urmatoarele:


Numar total de personal: 9 încadrat din 11 funcții prevăzute din care:

           -1 sef serviciu




-4 politiști în compartimentul de ordine publică si pază obiective;

- un politist in cadrul compartimentului de circulatie pe drumurile publice;

-3 dispeceri în cadrul compartimentului supraveghere și monitorizare video.

Suportul logistic aflat in dotarea Politiei Locale Măcin cuprinde:


-pulverizatoare cu substante  iritant-lacrimogene;


-bastoane de cauciuc;


-cătușe;


-stații portabile emisie – recepție marca Motorola;


-camera foto marca Canon 


-palete/veste reflectorizante

Pentru o mai buna asigurare a serviciului de menținere a ordinii si linistii publice, a fost implementat un sistem de supraveghere video, monitorizat prin dispeceratul Politiei Locale. Acest sistem cuprinde un numar 64 de camere,  fiind dispuse dupa cum urmeaza:


-Școala Gimnazială Nr. 1;

-Școala Gimnazială Gh. Banea;


-Liceul Tehnologic;


-Liceul teoretic Gh. Munteanu Murgoci;


-Parcul Tineretului;


-Grădinița nr. 3;


-Piața agroalimentară;


-Primăria oraș Măcin;


-Piața civică;

-Sală de sport;

-Stadionul Tineretului;
CAPITOLUL IV

INSTRUIREA EFECTIVELOR 

PENTRU EXECUTAREA ACTIVITĂŢILOR 

ŞI CONTROLUL DISPOZITIVELOR

În scopul pregătirii profesionale a personalului şi asigurării, însuşirii cunoştinţelor şi formarea deprinderilor specifice, întărirea spiritului de ordine şi disciplină, în concordanţă cu legile şi regulamentele de ordine interioară, Poliţia Locală Măcin asigură pregătirea profesională patru ore lunar. Pregătirea va fi cu precădere orientată spre cunoașterea legislației în vigoare, formarea deprinderilor necesare îndeplinirii atribuțiilor specifice și rezolvării eficiente a situațiilor periculoase și complexe.

Instruirea poliţiştilor locali care intră în serviciu se realizează zilnic, înainte de intrarea în serviciu, de către şeful de serviciu.

           Cu această ocazie se verifică prezenţa, starea fizică şi psihică a poliţiştilor locali, ţinuta, existenta materialelor din dotare, prezentându-se  situaţia operativă din ultimele ore, evenimentele care au avut loc, acţiunile în curs de desfăşurare, precum şi forţele cu care conlucrează, alte activităţi de ordin organizatoric.

           Controlul poliţiştilor locali se face de către primar și  șeful serviciului, ocazie cu care se vor verifica prezența agenților în zonele de siguranță publică, modul de îndeplinire a obligațiilor ce le revin, sprijinire şi îndrumare a celor aflaţi în serviciu  pentru executarea în bune condiţii a sarcinilor specifice şi luarea măsurilor pentru remedierea deficienţelor constatate.

CAPITOLUL V

DISPOZIŢII FINALE


a) Din punct de vedere al modului de realizare a informărilor reciproce cu privire la evoluția situației operative între structurile de poliție locală și celelalte instituții participante la activitățile de menținere a climatului de ordine și siguranță publică, se vor transmite date referitore la existența unor amenințări sau vulnerabilități la adresa ordinii și liniștii publice pe teritoriul de competență precum și date despre deficiențele constatate în activitatea dispozitivelor avute cu propunere de măsuri pentru îmbunătățirea activității de menținere a ordinii și liniștii publice.


b) referitor la periodicitatea evaluării activităților desfășurate se va proceda lunar la analiza situației operative de către șeful de serviciu care va informa primarul, iar ori de câte ori se impune, acesta va convoca comisia de ordine și liniște publică, cu privire la evoluția situațiilor operative.                 

